ทองคำปิดลบ 70 เซนต์
สัญญาทองคำตลาดนิวยอร์กปิดอ่อนตัวลงจากแรงขายทำกำไร
28 มี.ค. 2555

สัญญาทองคำตลาดนิวยอร์กปิดอ่อนตัวลงจากแรงขายทำกำไร
สัญญาทองคำตลาด COMEX (Commodity Exchange) ส่งมอบเดือนเม.ย.ปรับตัวลง 70 เซนต์ หรือ 0.045 ปิดที่ 1,684.9 ดอลลาร์/ออนซ์ หลังจากเคลื่อนตัวในช่วง 1693.0 - 1684.9 ดอลลาร์
จากการเปิดเผยของนักวิเคราะห์ว่า นักลงทุนได้เข้ามาเทขายทำกำไรหลังจากสัญญาทองคำทะยานขึ้นติดต่อกัน 2 วันทำการ โดยเฉพาะเมื่อวันจันทร์ที่สัญญาทองคำทะยานขึ้นเกือบแตะระดับ 1,700 ดอลลาร์/ออนซ์
นอกจากนี้ การแข็งค่าของสกุลเงินดอลลาร์สหรัฐยังเป็นอีกสาเหตุที่ทำให้สัญญาน้ำมันดิบปรับตัวลงด้วย โดยสกุลเงินดอลลาร์แข็งค่าขึ้นหลังจากคอนเฟอเรนซ์ บอร์ด รายงานว่า ความเชื่อมั่นผู้บริโภคสหรัฐในเดือนมี.ค.ปรับตัวลงมาอยู่ที่ 70.2 จากระดับของเดือนก.พ.ที่ได้มีการทบทวนแล้วที่ 71.6 จุด และยังต่ำกว่าการคาดการณ์ของนักวิเคราะห์ส่วนใหญ่ที่ 70.8 จุด 
ขณะที่สแตนดาร์ด แอนด์ พัวร์/เคส ชิลเลอร์เปิดเผยว่า ราคาบ้านเดือนม.ค.ไม่มีการเปลี่ยนแปลงในเดือนม.ค. สะท้อนให้เห็นว่าการฟื้นตัวของตลาดที่อยู่อาศัยของสหรัฐยังคงเป็นไปอย่างยากลำบาก โดยดัชนีราคาบ้านใน 20 เมืองใหญ่ยังคงทรงตัวในเดือนม.ค. ตรงข้ามกับที่นักวิเคราะห์คาดว่าจะปรับเพิ่มขึ้น 0.3%